ಗೀತಾ ಚಂದ್ರನ್

ಗೀತಾ ಚಂದ್ರನ್ ಭಾರತೀಯ ಭರತನಾಟ್ಯ ನೃತ್ಯಗಾರ್ತಿ ಮತ್ತು ಗಾಯಕಿ. ಕರ್ನಾಟಕ ಸಂಗೀತದಲ್ಲಿ ತರಬೇತಿ ಪಡೆದ ಅವರು ಭಾರತೀಯ ಶಾಸ್ತ್ರೀಯ ಭರತನಾಟ್ಯದಲ್ಲಿ ದಾರ್ಶನಿಕ ಮತ್ತು ಪ್ರಸಿದ್ಧ ಕಲಾವಿದೆಯಾಗಿದ್ದಾರೆ. ರಂಗಭೂಮಿ, ನೃತ್ಯ, ಶಿಕ್ಷಣ, ವೀಡಿಯೊಗಳು ಮತ್ತು ಚಲನಚಿತ್ರಗಳಲ್ಲಿ ಅವರು ಮಾಡಿದ ಕೆಲಸಕ್ಕಾಗಿ ಅವರನ್ನು ಗುರುತಿಸಿದ್ದಾರೆ.

 ವೃತ್ತಿ 
ಶಾಸ್ತ್ರೀಯ ಕಲೆಗಳಲ್ಲಿ ತನ್ನ ಗಡಿಯನ್ನು ವಿಸ್ತರಿಸುವ ಮತ್ತು ತನ್ನನ್ನು ತಾನು ಈ ಕಲೆಯಲ್ಲಿ ತೊಡಗಿಸಿಕೊಳ್ಳುವ ಸಲುವಾಗಿ ನೃತ್ಯಗಾರರು, ಸಂಗೀತಗಾರರು, ಲೇಖಕರು, ಬರಹಗಾರರು, ಕವಿಗಳು, ವರ್ಣಚಿತ್ರಕಾರರು, ರಂಗಭೂಮಿ-ವ್ಯಕ್ತಿಗಳು, ಶಿಕ್ಷಣ ತಜ್ಞರು, ತತ್ವಜ್ಞಾನಿಗಳು, ಭಾಷಾಶಾಸ್ತ್ರಜ್ಞರು, ವೇಷಭೂಷಣ ಮತ್ತು ಫ್ಯಾಷನ್ ವಿನ್ಯಾಸಕರೊಂದಿಗೆ ಸಹಕರಿಸಿದ್ದಾರೆ.

 ಶಿಕ್ಷಣ ಮತ್ತು ಆರಂಭಿಕ ವೃತ್ತಿಜೀವನ 
ಗೀತಾ ಚಂದ್ರನ್ ಭರತನಾಟ್ಯದಲ್ಲಿ ಅಭಿನಯಿಸಲು ಅವರ ಮೊದಲ ಗುರು ಅಭಿನಯ ಸರಸ್ವತಿಯವರ ಪಾದಗಳಿಂದ ಪ್ರಾರಂಭವಾಯಿತು. ನಂತರ ಗುರುಗಳಾದ ಜಮುನಾ ಕೃಷ್ಣನ್ ಮತ್ತು ಶ್ರೀಮತಿ ಕಲಾನಿಧಿ ನಾರಾಯಣನ್ ರವರು ಭರತನಾಟ್ಯದಲ್ಲಿ ಹೆಚ್ಚು ಪರಿಣಿತಿ ಹೊಂದಲು ಸಹಾಯ ಮಾಡಿದರು.

ಸಂಸ್ಕೃತಿ ಸಚಿವಾಲಯದಿಂದ ಗೀತಾ ಅವರ ಕಿರಿಯರ ಸಹಭಾಗಿತ್ವದ ವಾಚಿಕಾ ಅಭಿನಯ ಯೋಜನೆಯಿಂದ ಅವರನ್ನು ನೃತ್ಯದಿಂದ ಕರ್ನಾಟಕದ ಗಾಯಕಿಯಾಗಿ ಸಂಗೀತ ತರಬೇತಿಗೆ ಆಯ್ಕೆ ಮಾಡಲಾಯಿತು. ಅವರು ಹವೇಲಿ ಸಂಗೀತಕ್ಕಾಗಿ ತಮ್ಮ ಹಿರಿಯರ ಸಹಭಾಗಿತ್ವದ ಸಮಯದಲ್ಲಿ ಉತ್ತರದ ಭಕ್ತಿ ಕವಿಗಳಿಂದ ಕವಿತೆ ಮತ್ತು ಪ್ಯಾಡ್‌ಗಳನ್ನು ಸಂಗ್ರಹಿಸಿದರು.

೧೯೮೪ ರಲ್ಲಿ ಐಐಎಂಸಿ ಸ್ನಾತಕೋತ್ತರ ಪದವಿಯನ್ನು ಮಾಡಿದ ನಂತರ ಅವರು ಎನ್ ಎಎಂಇಡಿಐಎ ಫೌಂಡೇಶನ್‌ಗೆ ಹಾಜರಾಗುವ ಮೊದಲು ಒಂದು ವರ್ಷ ಐಐಎಂಸಿ ಯಲ್ಲಿ ಕೋರ್ಸ್ ಸಂಯೋಜಕರಾಗಿ ಕೆಲಸ ಮಾಡುತ್ತಿದ್ದರು, ಅಲ್ಲಿ ಅವರು ಹೆಸರಾಂತ ಮಾಧ್ಯಮ ಗಣ್ಯರಾದ ನಿಖಿಲ್ ಚಕ್ರವರ್ತಿ ಮತ್ತು ಮಾಜಿ ಐ ಐ ಎಮ್ ಸಿನಿರ್ದೇಶಕರಾದ ಎನ್ ಎಲ್ ಚಾವ್ಲಾ ಅವರೊಂದಿಗೆ ಕೆಲಸ ಮಾಡಿದರು. ಪದ್ಮಶ್ರೀ ಪ್ರಶಸ್ತಿಯನ್ನು ಸ್ವೀಕರಿಸಿದ ಅವರು, "ನಾನು ಐಐಎಂಸಿಯಲ್ಲಿ ಕಲಿತದ್ದು ನೃತ್ಯದ ಮೂಲಕ ಸಾಮಾಜಿಕ ಸಂವಹನ ನನ್ನ ಶಿಕ್ಷಣಕ್ಕೆ ಅಡಿಪಾಯ ಹಾಕಿತು. ಪರಿಸರ, ಲಿಂಗ ಮತ್ತು ಶಾಂತಿ ಪ್ರದರ್ಶನಗಳಲ್ಲಿ ನನ್ನ ಎಲ್ಲಾ ಕೆಲಸಗಳನ್ನು ಐಐಎಂಸಿಯಲ್ಲಿ ಗುರುತಿಸಿತು, ಅದಕ್ಕಾಗಿ ನಾನು ಶಾಶ್ವತವಾಗಿ ಕೃತಜ್ಞಳಾಗಿದ್ದೇನೆ." ಎಂದು ತಿಳಿಸಿದರು. ನಂತರ, ಅವರು ಎನ್ ಟಿಪಿಸಿ ಯ ಸಾರ್ವಜನಿಕ ಸಂಪರ್ಕ ವಿಭಾಗದಲ್ಲಿ ಕೆಲಸ ಮಾಡಿದರು. ಇವರು ಐದು ವರ್ಷದವರಿದ್ದಾಗಲೇ ಭರತನಾಟ್ಯದಲ್ಲಿ ವಿಶೇ‌‌ಷ ಆಸಕ್ತಿ ಹೊಂದಿದ್ದರು. ಹಾಗೆಯೇ ಭರತನಾಟ್ಯಕ್ಕೆ ಪೂರ್ಣ ಸಮಯವನ್ನು ಮೀಸಲಿಟ್ಟರು.

 ನಾಯಕತ್ವದ ಪಾತ್ರಗಳು 
ನೃತ್ಯ ಕಂಪನಿ ನಾಟ್ಯ ವೃಕ್ಷದ ಸಂಸ್ಥಾಪಕಿ ಮತ್ತು ಅಧ್ಯಕ್ಷರಾಗಿ, ಅವರ ಇ‌ಷ್ಟದ ಕ್ಷೇತ್ರಗಳಾದ ಶುದ್ಧ ಶಾಸ್ತ್ರೀಯ ಕೆಲಸ ಮತ್ತು ಸಂಶೋಧನೆಯಿಂದ ಹಿಡಿದು, ಶಾಸ್ತ್ರೀಯ ಏಕವ್ಯಕ್ತಿ ವಾದಕರ ತೀವ್ರ ತಯಾರಿ, ಗುಂಪು ನೃತ್ಯ ಸಂಯೋಜನೆಗಳನ್ನು ರಚಿಸುವುದು ಮತ್ತು ಕ್ರಾಸ್-ಓವರ್ ಕೆಲಸದಲ್ಲಿ ತೊಡಗಿಸಿಕೊಂಡರು. ಅವರು ಪಿಲಾನಿಯ ಬಿರ್ಲಾ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಪ್ರೊಫೆಸರ್ ಅಡ್ಜಂಕ್ಟ್ ಆಗಿದ್ದಾರೆ ಮತ್ತು ನೃತ್ಯವು ಜೀವನ ಬದಲಾವಣೆ ತರುತ್ತದೆ ಎಂದು ನಂಬಿದ್ದರು.

ಅವರು ಕೇಂದ್ರ ಸಂಗೀತ ನಾಟಕ ಅಕಾಡೆಮಿಯ ಕಾರ್ಯಕಾರಿ ಮಂಡಳಿಗೆ ನಾಮನಿರ್ದೇಶಿತರಾಗಿದ್ದಾರೆ. ಮತ್ತು ಎಸ್ ಎನ್ ಎ ಯ ಜನರಲ್ ಕೌನ್ಸಿಲ್, ಇಂಡಿಯನ್ ಕೌನ್ಸಿಲ್ ಫಾರ್ ಕಲ್ಚರಲ್ ರಿಲೇಶನ್ಸ್‌ನ ಜನರಲ್ ಕೌನ್ಸಿಲ್‌ ಮತ್ತು ಐಸಿಸಿಆರ್ ನ ಎಂಪನೆಲ್‌ಮೆಂಟ್ ಸಮಿತಿಯ ಸದಸ್ಯರಾಗಿದ್ದಾರೆ.

 ಕೊಡುಗೆಗಳು 
ಕಲೆಯ ಶಿಕ್ಷಣ ಬದ್ಧತೆಯು ಔಪಚಾರಿಕ ಶಿಕ್ಷಣದ ಭಾಗವಾಗಿ ಉನ್ನತ ಮಟ್ಟದ ಕಲಾ ಕಲಿಕೆಯನ್ನು ಸಾಧಿಸಲು ಸರ್ಕಾರಿ ಮತ್ತು ಖಾಸಗಿ ಉಪಕ್ರಮಗಳನ್ನು ಹಾಗೂ ಹೆಚ್ಚುತ್ತಿರುವ ಕಲಾ ಶಿಕ್ಷಣವನ್ನು ಪ್ರತಿಪಾದಿಸಲು ಕಾರಣವಾಯಿತು. ಅವರು ಪ್ರತಿಷ್ಠಿತ ರಾಷ್ಟ್ರೀಯ ಸಾಂಸ್ಕೃತಿಕ ಸಂಸ್ಥೆಗಳಾದ ಎಸ್ ಪಿ ಐ ಸಿ ಎಂ ಎ ಸಿ ಎ ವೈ ಮತ್ತು ಪ್ರತಿಷ್ಠಿತ ವಿಶ್ವವಿದ್ಯಾನಿಲಯಗಳ ಮಂಡಳಿಯ ಸದಸ್ಯರಾಗಿ ಮಾರ್ಗದರ್ಶನ ಮಾಡಿದ್ದಾರೆ. ಅವರು ಹಲವಾರು ಪ್ರತಿಷ್ಠಿತ ಶಾಲೆಗಳು ಮತ್ತು ಕಾಲೇಜುಗಳ ಸಲಹಾ ಮಂಡಳಿಗಳಲ್ಲಿ ಸೇವೆ ಸಲ್ಲಿಸಿದ್ದಾರೆ, ನೃತ್ಯ-ಸಂಬಂಧಿತ ಚಟುವಟಿಕೆಗಳಾದ ಪ್ರದರ್ಶನ, ಬೋಧನೆ, ಹಾಡುಗಾರಿಕೆ, ಸಹಯೋಗ, ಬರೆಯುವುದು ಮತ್ತು ಯುವ ಪ್ರೇಕ್ಷಕರಿಗೆ ಮಾದರಿಯಾಗಿದ್ದಾರೆ.

೨೦೧೩ ರ ಬೇಸಿಗೆಯಲ್ಲಿ, ಅವರು ಭರತನಾಟ್ಯ ಮತ್ತು ಭಾರತೀಯ ಮೌಲ್ಯಗಳನ್ನು ಜನಪ್ರಿಯಗೊಳಿಸಲು ಪೋಲೆಂಡ್ ಗೆ ತೆರಳಿದರು.

ಅವರು ಹಲವಾರು ಎನ್‌ಜಿಒಗಳೊಂದಿಗೆ ಸಹ ಸಂಬಂಧ ಹೊಂದಿದ್ದಾರೆ ಮತ್ತು ವಿಶೇಷವಾಗಿ ಲಿಂಗ ಮತ್ತು ಬಡತನದ ಸಮಸ್ಯೆಗಳಿಗೆ ಸಂಬಂಧಿಸಿದಂತೆ ಅವರ ಲೋಕೋಪಕಾರಿ ಕೆಲಸಕ್ಕೆ ಹೆಸರುವಾಸಿಯಾಗಿದ್ದಾರೆ.

 ಪ್ರಕಟಣೆಗಳು 
ಭರತನಾಟ್ಯದೊಂದಿಗೆ ತನ್ನ ನಿಶ್ಚಿತಾರ್ಥದ ಬಗ್ಗೆ ತೀವ್ರವಾದ ವೈಯಕ್ತಿಕ ಸಂಗ್ರಹವನ್ನು ಅವರು ತಮ್ಮ ಆತ್ಮಚರಿತ್ರೆ 'ಸೋ ಮೆನಿ ಜರ್ನೀಸ್' ನಲ್ಲಿ ವಿವರಿಸಿದ್ದಾರೆ. ಅವರು ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್‌ನಲ್ಲಿ ನೃತ್ಯ ಅಂಕಣಗಳಿಗೆ ಲೇಖನಗಳನ್ನು ಬರೆದಿದ್ದಾರೆ.

 ಗುರುತಿಸುವಿಕೆ 
ಅವರು ೨೦೦೧ ರಲ್ಲಿ ಭರತನಾಟ್ಯಕ್ಕಾಗಿ ದಂಡಾಯುಧಪಾಣಿ ಪಿಳ್ಳೈ ಪ್ರಶಸ್ತಿ ಮತ್ತು ಮಿಲೇನಿಯಮ್ ಪ್ರಶಸ್ತಿಯನ್ನು ಪಡೆದರು. ಭಾರತ ಸರ್ಕಾರವು ಚಂದ್ರನ್ ಅವರಿಗೆ ಕಲಾ ಕ್ಷೇತ್ರಕ್ಕೆ ನೀಡಿದ ಕೊಡುಗೆಗಳಿಗಾಗಿ ೨೦೦೭ ರಲ್ಲಿ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವವಾದ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿತು.

೨೦೦೭ ರಲ್ಲಿ, ನ್ಯೂಯಾರ್ಕ್‌ನಲ್ಲಿ ನಡೆದ ವಿಶ್ವ ಹಿಂದಿ ಸಮ್ಮೇಳನದಲ್ಲಿ ಪ್ರದರ್ಶನ ನೀಡಲು ಮತ್ತು ನಂತರ ನ್ಯೂಯಾರ್ಕ್‌ನ ಲಿಂಕನ್ ಸೆಂಟರ್‌ನಲ್ಲಿ ಭಾರತ-೬೦ ಆಚರಣೆಯಲ್ಲಿ ಭಾರತವನ್ನು ಪ್ರತಿನಿಧಿಸಲು ಅವರನ್ನು ಆಹ್ವಾನಿಸಲಾಯಿತು. ಭಾರತೀಯ ಗಣರಾಜ್ಯದ 60 ನೇ ವರ್ಷದ ಸಂಭ್ರಮಾಚರಣೆಯ ಭಾಗವಾಗಿ ಯುಕೆ ಯಾದ್ಯಂತ ಪ್ರಯಾಣಿಸಲು ಅವಳನ್ನು ಆಹ್ವಾನಿಸಲಾಯಿತು.

ಏಪ್ರಿಲ್ ೨೦೦೯ ರಲ್ಲಿ, ಅವರ ಪುಸ್ತಕ ಲೇಖಕರಾದ ಕೆನಡಿಯನ್ ಆನ್ನೆ ಡಬ್ಲಿನ್ ಅವರ ಡೈನಾಮಿಕ್ ವುಮೆನ್ ಡ್ಯಾನ್ಸರ್ಸ್ (ವುಮೆನ್ಸ್ ಹಾಲ್ ಆಫ್ ಫೇಮ್ ಸರಣಿ) ಪುಸ್ತಕದಲ್ಲಿ ಗೀತಾ ಚಂದ್ರನ್ ಅವರನ್ನು ಹತ್ತು ಜಾಗತಿಕ ಸಾರ್ವಕಾಲಿಕ ಶ್ರೇಷ್ಠ ನೃತ್ಯಗಾರರಲ್ಲಿ ಒಬ್ಬರು ಎಂದು ಪಟ್ಟಿ ಮಾಡಿದ್ದಾರೆ.

ಗೀತಾ ಚಂದ್ರನ್ ಅವರಿಗೆ ೨೦೧೬ ರ ಭರತನಾಟ್ಯಕ್ಕಾಗಿ ಸಂಗೀತ ನಾಟಕ ಅಕಾಡೆಮಿ ಪುರಸ್ಕಾರವನ್ನು ನೀಡಲಾಗಿದೆ 

ಅವರು ಲೇಡಿ ಶ್ರೀ ರಾಮ್ ಕಾಲೇಜ್ ಸುಪ್ರಸಿದ್ಧ ಹಳೆಯ ವಿದ್ಯಾರ್ಥಿ ಪ್ರಶಸ್ತಿ, ಭಾರತ್ ನಿರ್ಮಾಣ್ ಪ್ರಶಸ್ತಿ, ನಾಟ್ಯ ಇಳವರಸಿ, ಇಂದಿರಾ ಪ್ರಿಯದರ್ಶಿನಿ ಪ್ರಶಸ್ತಿ, ಮಾಧ್ಯಮ ಭಾರತ ಪ್ರಶಸ್ತಿ, ರಾಷ್ಟ್ರೀಯ ವಿಮರ್ಶಕರ ಪ್ರಶಸ್ತಿ, ಶೃಂಗಾರ್ ಮಣಿ ಮತ್ತು ನಾಟ್ಯ ರತ್ನ ಸೇರಿದಂತೆ ಹಲವಾರು ಇತರ ಗಮನಾರ್ಹ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.

ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಮಾಸ್ ಕಮ್ಯುನಿಕೇಷನ್ಸ್‌ನ ಹಳೆಯ ವಿದ್ಯಾರ್ಥಿಗಳ ಸಂಘವು ೨೦೨೨ ರ ಫೆಬ್ರವರಿ ೨೭ ರಂದು ೧೦ ನೇ ವಾರ್ಷಿಕ ಸಭೆಯ ಸಂಪರ್ಕಗಳ ಸಂದರ್ಭದಲ್ಲಿ ತನ್ನ ಮೊದಲ ಜೀವಮಾನ ಸಾಧನೆ ಪ್ರಶಸ್ತಿಯನ್ನು ನೀಡಿತು.

 ಉಲ್ಲೇಖಗಳು 

ವರ್ಗ:Articles with hCards
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ
ವರ್ಗ:ಗಾಯಕಿ
ವರ್ಗ:ಭರತನಾಟ್ಯ ಕಲಾವಿದರು
ವರ್ಗ:ನೃತ್ಯ ಕಲಾವಿದರು